
การวางแผนการปฏิบัติการพยาบาล
เรื่อง : การพยาบาลผู้ป่วยตั้งครรภ์นอกมดลูก

	กลุ่มภารกิจด้านการพยาบาล โรงพยาบาลศรีสะเกษ  
	หน้า : 1/๑๖

	ระเบียบปฏิบัติเลขที่ : 
	ประกาศใช้ครั้งแรก : วันที่……………………………………………………..

	ทบทวน/ปรับปรุงครั้งที่ 1 วันที่..................................      ไม่มีประเด็นเพิ่ม        มีเพิ่ม………………………………………………………………………………………………………………………..
ทบทวน/ปรับปรุงครั้งที่ ๒ วันที่..................................      ไม่มีประเด็นเพิ่ม        มีเพิ่ม………………………………………………………………………………………………………………………..
ทบทวน/ปรับปรุงครั้งที่ 3 วันที่..................................      ไม่มีประเด็นเพิ่ม        มีเพิ่ม………………………………………………………………………………………………………………………..
ทบทวน/ปรับปรุงครั้งที่ 4 วันที่..................................      ไม่มีประเด็นเพิ่ม        มีเพิ่ม………………………………………………………………………………………………………………………..
ทบทวน/ปรับปรุงครั้งที่ 5 วันที่..................................      ไม่มีประเด็นเพิ่ม        มีเพิ่ม………………………………………………………………………………………………………………………..

	แผนก/หน่วยงานที่จัดทำ : หอผู้ป่วยนรีเวชกรรม กลุ่มงานการพยาบาลผู้ป่วยสูติ-นรีเวช
	แผนกที่เกี่ยวข้อง : หอผู้ป่วยนรีเวชกรรม หอผู้ป่วยพิเศษประกันสังคม หอผู้ป่วยพิเศษ ๖๐ เตียง และห้องฉุกเฉิน

	
ผู้จัดทำ : นางสาววรุณ   รักชาติ    พยาบาลวิชาชีพชำนาญการ            นางกัลยาณี   สุขชิต   พยาบาลวิชาชีพชำนาญการ รักษาการในตำแหน่งหัวหน้าหอผู้ป่วยนรีเวชกรรม


	ผู้เห็นชอบ
                 ………………………..............
                (นางสนธยา    เมืองโคตร)
                พยาบาลวิชาชีพชำนาญการ
รักษาการหัวหน้ากลุ่มงานการพยาบาลผู้ป่วยสูติ-นรีเวช
	ผู้เห็นชอบ                                                                   ผู้อนุมัติ
           …………………………..............                                                   …………………….................             
         (นางสาวปิยมาศ จำรัสธนสาร )                                               (นางสาวขวัญจิต เชิงชวโน)
        พยาบาลวิชาชีพชำนาญการพิเศษ                                           พยาบาลวิชาชีพชำนาญการพิเศษ
         รองหัวหน้าพยาบาลด้านบริการ                                                     หัวหน้าพยาบาล



	๑.วัตถุประสงค์(Purpose)
    ๑.๑ เพื่อเป็นแนวทางปฏิบัติในการดูแลผู้ป่วยตั้งครรภ์นอกมดลูก (Ectopic pregnancy) สำหรับหน่วยงาน  ที่เกี่ยวข้อง
     ๑.๒ เพื่อให้ผู้ป่วยปลอดภัยจากภาวะตั้งครรภ์นอกมดลูก

2. ขอบข่าย (Scope)
     ระเบียบปฏิบัตินี้ครอบคลุมถึงการดูแลผู้ป่วยตั้งครรภ์นอกมดลูก ( Ectopic pregnancy ) งานบริการผู้ป่วยใน เพื่อให้ผู้ป่วยที่มารับบริการที่มีภาวะตั้งครรภ์นอกมดลูก 
(Ectopic pregnancy) ที่เข้ารับการรักษาในหอผู้ป่วยนรีเวชกรรม หอผู้ป่วยพิเศษประกันสังคม หอผู้ป่วยพิเศษ ๖๐ เตียง และห้องฉุกเฉินโรงพยาบาลศรีสะเกษ ได้รับการดูแลอย่างถูกต้องและครบถ้วน ตามมาตรฐานวิชาชีพ

3. ความรับผิดชอบ (Responsibility)
      พยาบาล มีหน้าที่ดูแลปฏิบัติการพยาบาลตามมาตรฐานวิชาชีพตามกระบวนการพยาบาล เพื่อให้ผู้ป่วยปลอดภัยและป้องกันภาวะแทรกซ้อน

4. ตัวชี้วัดคุณภาพทางการพยาบาล (Nursing Out Come)

	ประเด็นคุณภาพตามมาตรฐาน
	ตัวชี้วัดค่าเป้าหมาย

	การประเมินปัญหาและความต้องการ
	1. อัตราผู้ป่วยตั้งครรภ์นอกมดลูก ที่ได้รับการประเมินปัญหาและความต้องการถูกต้อง ครบถ้วน ตั้งแต่แรกรับจนจำหน่าย 100 %
2. อัตราผู้ป่วยที่ได้รับการวินิจฉัยปัญหาทางการพยาบาลสอดคล้องกับภาวะสุขภาพ 100 %
๓. อัตราผู้ป่วยที่ได้รับการประเมิน จัดการดูแล เมื่อพบอาการสัญญาณเตือน (Early warning sings) ตามที่กำหนด  100 %






	ประเด็นคุณภาพตามมาตรฐาน
	ตัวชี้วัดค่าเป้าหมาย

	ความปลอดภัยจากความเสี่ยง 
และภาวะแทรกซ้อนที่ป้องกันได้

	๔. การพลัดตก หกล้ม   = 0
๕. Drug Administration Error = 0
๖. ความผิดพลาดในการให้เลือด หรือส่วนประกอบของเลือด = 0
๗. อัตราการเกิด Intra abdominal bleeding = 0  
๘. อัตราการเกิดแผลกดทับ  = 0
๙. อัตราผู้ป่วย Shock จากการเสียเลือดในรายตรวจพบ Early warning signs = 0
10. อัตราการติดเชื้อในโรงพยาบาล เช่น Incident VAP, CAUTI, CABSI, phlebitis = 0
๑๑. อัตราการเกิด Missed diagnosis ในผู้ป่วยตั้งครรภ์นอกมดลูก = 0


	การบรรเทาความทุกข์ทรมาน
และอาการรบกวน
	1๒. อัตราผู้ป่วยตั้งครรภ์นอกมดลูกได้รับการจัดการหรือบรรเทาอาการรบกวน ๑๐๐ % เช่น อาการปวด อาการท้องอืด อาการคลื่นไส้อาเจียน ไข้

	ความรู้ ความเข้าใจ เกี่ยวกับภาวะสุขภาพ
	๑๓. อัตราผู้ป่วย/ครอบครัวรับทราบข้อมูลและคำแนะนำเกี่ยวแนวทางการรักษา 100%
๑๔. อัตราผู้ป่วย/ครอบครัวรับทราบข้อมูลการปฏิบัติตัวก่อน-หลังผ่าตัด 100%

	การวางแผนจำหน่าย และการดูแลต่อเนื่อง
	1๕. อัตราผู้ป่วย/ครอบครัวได้รับการสอนความรู้ หรือทักษะที่จำเป็นในการดูแลสุขภาพ  100%
๑๖. อัตราการเข้ารักษาซ้ำในโรงพยาบาลภายใน ๒๘ วัน (โรคเดิม) = 0

	ความพึงพอใจของผู้ใช้บริการ
	๑๗. อัตราผู้ป่วยมีความพึงพอใจต่อคุณภาพบริการพยาบาล ในระดับดีขึ้นไปหรือ ร้อยละคะแนนความพึงพอใจต่อคุณภาพบริการพยาบาลตั้งครรภ์นอกมดลูกมากกว่าร้อยละ 80

	ประสิทธิภาพของการปฏิบัติการพยาบาล
	๑๘. ร้อยละบุคลากรพยาบาลปฏิบัติตามแนวทางการพยาบาลผู้ป่วยตั้งครรภ์นอกมดลูก = 100 %





๕. สรุปความรู้เรื่องโรค
    การตั้งครรภ์นอกมดลูก
การตั้งครรภ์นอกมดลูก หรือ ท้องนอกมดลูก  คือ ภาวะที่ตัวอ่อนฝังตัวที่บริเวณนอกมดลูก ซึ่ง 90% มักเกิดที่ท่อนำไข่ การตั้งครรภ์นอกมดลูกอาจเกิดขึ้นได้ที่รังไข่ ช่องท้อง หรือปากมดลูกแต่พบได้น้อย การตั้งครรภ์นอกมดลูก ตัวอ่อนจะไม่สามารถเจริญเติบโตได้อย่างเต็มที่และยังเป็นอันตรายต่อหญิงตั้งครรภ์ โดยเฉพาะอย่างยิ่งในกรณีที่ท่อนำไข่ฉีกขาด ซึ่งจะทำให้เลือดออกมากในช่องท้อง จนอาจเป็นอันตรายแก่ชีวิต
    อาการท้องนอกมดลูก
นอกจากอาการของการตั้งครรภ์ทั่วไปแล้ว หญิงตั้งครรภ์อาจมีอาการดังต่อนี้
· มีเลือดออกทางช่องคลอด
· ปวดท้องน้อย อุ้งเชิงกราน และหลังส่วนล่าง
· อ่อนแรง เวียนศีรษะ
         หากท่อนำไข่ฉีกขาดอาจส่งผลให้เกิดอาการต่าง ๆ เช่น ความดันโลหิตต่ำ หน้ามืด ปวดไหล่ ซึ่งหากท่อนำไข่แตกฉับพลัน จะรู้สึกปวดบริเวณท้องน้อยมาก จำเป็นต้องเข้ารับการรักษาฉุกเฉิน
   สาเหตุการท้องนอกมดลูก
การตั้งครรภ์นอกมดลูกเกิดจากการที่ท่อนำไข่ตีบตัน เนื่องจากปัจจัยดังต่อไปนี้
· มีพังผืดในท่อนำไข่หรือท่อนำไข่ติดเชื้ออักเสบจากการผ่าตัด
· ท่อนำไข่ได้รับความเสียหายจากโรคทางเพศสัมพันธ์
· ท่อนำไข่มีรูปร่างผิดปกติตั้งแต่กำเนิด
· มีก้อนหรือเนื้องอกในท่อนำไข่
   ปัจจัยเสี่ยงสูงที่ทำให้ท้องนอกมดลูก
· ท่อนำไข่ผิดปกติหรือได้รับความเสียหายจากการติดเชื้อ การผ่าตัด มีเนื้องอก หรือมีรูปร่างผิดปกติตั้งแต่กำเนิด การผ่าตัดปรับแต่งรูปร่างท่อนำไข่เพื่อรักษาภาวะมีบุตรยากอาจเพิ่มความเสี่ยงของการตั้งครรภ์นอกมดลูกได้เช่นกัน
· มีประวัติตั้งครรภ์นอกมดลูกมาก่อน

ปัจจัยเสี่ยงปานกลางที่ทำให้ท้องนอกมดลูก
   - โรคหนองในแท้หรือหนองในเทียมอาจส่งผลเสียต่อท่อนำไข่ เพิ่มความเสี่ยงต่อการตั้งครรภ์นอกมดลูก
   - หญิงที่มีภาวะมีบุตรยากมีแนวโน้มที่จะตั้งครรภ์นอกมดลูก เนื่องจากความผิดปกติของท่อนำไข่ และยาที่ใช้ในการรักษาภาวะมีบุตรยากอาจเพิ่มความเสี่ยงของการตั้งครรภ์นอกมดลูกได้เช่นกัน
   - การมีคู่นอนมากกว่า 1 คนเพิ่มความเสี่ยงของการติดโรคทางเพศสัมพันธ์และการติดเชื้อที่อุ้งเชิงกราน ทำให้โอกาสในการตั้งครรภ์นอกมดลูกสูงยิ่งขึ้น
ปัจจัยเสี่ยงอื่น ๆ
   - การทำหมันถาวรในผู้หญิงหรือการใช้ห่วงอนามัยคุมกำเนิดเป็นวิธีการคุมกำเนิดที่มีประสิทธิภาพ แต่ถ้าหากบังเอิญตั้งครรภ์ การตั้งครรภ์นั้นมีแนวโน้มที่จะเป็นการตั้งครรภ์
   - นอกมดลูก
   - การทำเด็กหลอดแก้วเพิ่มความเสี่ยงในการตั้งครรภ์นอกมดลูก และการตั้งครรภ์ทั้งในและนอกมดลูกพร้อมกันสูงขึ้นเล็กน้อย
ภาวะแทรกซ้อน
   มดลูกเป็นอวัยวะเดียวที่สามารถยืดขยายตัวเพื่อรองรับการเจริญเติบโตของตัวอ่อน ท่อนำไข่หรืออวัยวะอื่น ๆ นั้นไม่สามารถทำเช่นนั้นได้ เมื่อตัวอ่อนฝังตัวที่ท่อนำไข่เจริญเติบโตขึ้นอาจส่งผลดังต่อไปนี้
· ท่อนำไข่ฉีกขาด
· อวัยวะภายในได้รับความเสียหาย
· เลือดออกภายในช่องท้อง
· เสียชีวิต
การตรวจการตั้งครรภ์นอกมดลูก
   การตั้งครรภ์นอกมดลูกมักตรวจพบเมื่อไปพบแพทย์ระหว่างการฝากครรภ์ โดยแพทย์อาจให้เข้ารับการตรวจ เช่น
· การตรวจปัสสาวะ
· การตรวจอัลตราซาวด์ สามารถแสดงภาพการตั้งครรภ์ในมดลูกและตรวจการเต้นของหัวใจของทารกในครรภ์ 
· การตรวจเลือด สามารถตรวจระดับฮอร์โมน HCG ซึ่งเป็นฮอร์โมนที่บ่งชี้การตั้งครรภ์ หญิงตั้งครรภ์ที่มีระดับฮอร์โมน HCG ไม่ปกติ มักมีแนวโน้มที่จะตั้งครรภ์นอกมดลูก
· การเจาะ cul-de-sac ผ่านทางช่องคลอด (Culdocentesis) ในกรณีที่สงสัยว่าท่อนำไข่ฉีกขาดจากการตั้งครรภ์นอกมดลูก แต่วิธีนี้มักไม่เป็นที่นิยมในปัจจุบันหญิงที่มีความเสี่ยงปานกลางหรือเสี่ยงสูงที่จะตั้งครรภ์นอกมดลูกหรือหญิงที่ทำเด็กหลอดแก้ว แพทย์จะทำการตรวจอัลตราซาวด์และทำการตรวจเลือดเพื่อเฝ้าระวังการตั้งครรภ์นอกมดลูกตั้งแต่ระยะเริ่มต้น
 การรักษา
   ทันทีที่ตรวจพบว่าตั้งครรภ์นอกมดลูก แพทย์จำเป็นต้องยุติการตั้งครรภ์ เพื่อป้องกันภาวะแทรกซ้อนที่อาจเป็นอันตรายจนถึงแก่ชีวิต
 การใช้ยาเมโธเทรกเซท (Methotrexate)
   ยาเมโธเทรกเซท (Methotrexate) เหมาะสำหรับหญิงตั้งครรภ์นอกมดลูกบางกรณี เช่น HCG ต่ำ ยังไม่พบการแตกของท่อนำไข่เป็นต้น ราว 1 ใน 3 ของหญิงตั้งครรภ์นอกมดลูกนั้นได้รับการรักษาด้วยการฉีดยาเมโธเทรกเซท และอัตราความสำเร็จอยู่ที่ 95% หลังได้รับการฉีดยา อาจรู้สึกปวดท้อง แพทย์อาจสั่งยาพาราเซตามอลเพื่อบรรเทาอาการปวด ไม่ควรรับประทานยาแก้อักเสบชนิดไม่ใช่สเตอรอยด์ เช่น ไอบูโพรเฟนร่วมกับการฉีดยาเมโธเทรกเซท เนื่องจากอาจเกิดผลข้างเคียงที่ไม่พึงประสงค์ แพทย์จะทำการตรวจระดับฮอร์โมน HCG จนกว่าจะตรวจไม่พบฮอร์โมนดังกล่าว หรืออาจทำการฉีดยาเมโธเทรกเซทเพิ่มอีกครั้ง
 การผ่าตัด
   แพทย์จะทำการผ่าตัดหากท่อนำไข่ฉีกขาด หรือหญิงตั้งครรภ์ไม่สามารถมาพบแพทย์หลังการฉีดยาเมโธเทรกเซทครั้งแรกได้ แพทย์จะทำการผ่าตัดเปิดหน้าท้องหรือส่องกล้องผ่าตัดเพื่อนำตัวอ่อนที่ฝังตัวนอกมดลูกออกและซ่อมแซมท่อนำไข่ ในบางกรณีแพทย์อาจตัดท่อนำไข่ออก เนื่องจากเคยตั้งครรภ์ที่ท่อนำไข่มาก่อนหรือท่อนำไข่ได้รับความเสียหายมาก เลือดออกมาก หลังการผ่าตัดระดับฮอร์โมน HCG อาจยังสูง เนื่องจากเนื้อเยื่อตัวอ่อนที่หลงเหลืออยู่ แพทย์จึงอาจให้ฉีดยาเมโธเทรกเซทด้วย
 การป้องกันการท้องนอกมดลูก
   การตั้งครรภ์นอกมดลูกนั้นป้องกันไม่ได้ แต่ก่อนตั้งครรภ์สามารถปรึกษาแพทย์ถึงความเสี่ยงที่มีได้ ซึ่งอาจลดความเสี่ยงของการตั้งครรภ์นอกมดลูกได้โดยมีเพศสัมพันธ์อย่างปลอดภัย เพื่อป้องกันการติดเชื้อที่อุ้งเชิงกรานและโรคทางเพศสัมพันธ์ ปรึกษาแพทย์ก่อนตั้งครรภ์




      








๖. การปฏิบัติการพยาบาล

	การประเมินปัญหาและความต้องการ
	การวินิจฉัย
	การวางแผนการพยาบาล
	การปฏิบัติการพยาบาล
	การประเมินผลการปฏิบัติการพยาบาล

	มาตรฐานที่ 1 
ระยะแรกรับ
 ๑. ซักประวัติตามแบบบันทึกประวัติและประเมินภาวะสุขภาพโรงพยาบาล
ศรีสะเกษ
๒. ตรวจร่างกาย วัดสัญญาณชีพ ประเมินภาวะช็อกจาก Rupture Ectropic
๓. ประเมินความปวด และการจัดการความปวดและอาการรบกวนต่างๆ
๔. ประเมินความรู้ความเข้าใจเกี่ยวกับการตั้งครรภ์ และวางแผนการมีบุตร


	มาตรฐานที่ 2
๑. ผู้ป่วยมีภาวะช็อกเนื่องจากเสียเลือดในช่องท้องจากการตั้งครรภ์นอกมดลูก
	มาตรฐานที่ 3
- เตรียมความพร้อมของผู้ป่วยก่อนผ่าตัด
- วางแผนการพยาบาลเสี่ยงต่อการเกิด Rupture Ectropic pregnancy
- เตรียมเลือดจอง PC, FFP, PRC
- ประสานทีมสหสาขา







	มาตรฐานที่ 4
๑. วัดสัญญาณชีพ และบันทึกในแบบฟอร์ม เพื่อประเมินอาการ ประเมินระดับความ รู้สึกตัว ประเมินภาวะช็อก เพื่อให้ผู้ป่วยปลอดภัยจากภาวะแทรกซ้อน
๒. ให้สารน้ำหรือเลือด ตามแผนการรักษา และดูแลให้มีภาวะสมดุลของสารน้ำและเลือด สังเกตอาการแทรกซ้อนขณะให้สารน้ำและเลือด 
๓. ดูแลให้งดอาหารและน้ำทางปากทุกชนิดเพื่อเตรียมความพร้อมด้านร่างกายในการผ่าตัด และป้องกันการสำลักอาหารไปอุดกั้นทางเดินหายใจขณะผ่าตัด 
๔. ให้ออกซิเจน cannula ๓ lit/min เพื่อให้เนื้อเยื่อร่างกายได้ออกซิเจนเพียงพอ 
๕. ใส่สายสวนปัสสาวะประเมินจำนวนปัสสาวะที่ออกทุก ๒ ชั่วโมงเพื่อประเมินความรุนแรง ของภาวะช็อก ถ้าปัสสาวะออกน้อยกว่า ๓๐ ซีซี/ ชั่วโมง รายงานแพทย์
	มาตรฐานที่ ๕
Goal: ผู้ป่วยปลอดภัยจากภาวะช็อก
 Outcome :
๑. สัญญาณชีพปกติ
๒. ระดับความรู้สึกตัวดี ไม่มีอาการแสดงของภาวะช็อก ได้แก่กระสับกระส่าย เหงื่อออก 
ตัวเย็น
๓. ปัสสาวะออกมากกว่า ๓๐ 
ซีซี/ ชม. หรือมากกว่า ๒๐๐ ซีซี/๘ ชม.
๔. Hct ≥ ๓๐ %

	
	 ๒. ผู้ป่วยเสี่ยงต่อภาวะช็อกซ้ำจากการเสียเลือดหลังผ่าตัด ๒๔ ชั่วโมงแรก
	- เตรียม Monitor สำหรับ Observe
- เตรียมเลือดจอง PRC 
	๑. วัดสัญญาณชีพทุก ๑๕ นาที ๔ ครั้ง ทุก ๓๐ นาที ๒ ครั้ง และทุก ๑ ชั่วโมงจนสัญญาณชีพปกติ และคงที่ เพื่อประเมินระดับความรู้สึกตัวและประเมินภาวะวิกฤตหลังผ่าตัด
๒. ดูแลให้ได้สารน้ำ และเลือดทางหลอดเลือดดำ ตามแผนการรักษาของ แพทย์เพื่อทดแทนสมดุลของสารน้ำในร่างกาย สังเกตอาการแทรกซ้อนขณะให้สารน้ำและเลือด
๓. ในกรณี Blood loss มากกว่า ๕๐๐ ml.หรือ Hct ≤ ๒๕ % ดูแลให้ออกซิเจน Canular ๓ lit/min เพื่อให้เนื้อเยื่อร่างกายได้รับออกซิเจนเพียงพอ
๔. สังเกตอาการเพื่อเฝ้าระวังการเสียเลือดในช่องท้อง ได้แก่ ท้องอืด สังเกตเลือดที่ออกทางช่องคลอด เลือดออกที่แผลผ่าตัดหน้าท้อง เหงื่อออก 
ตัวเย็น กระสับกระส่าย



	Goal: ผู้ป่วยไม่เกิดภาวะช็อกหลังผ่าตัด
Outcome :
๑. สัญญาณชีพปกติ
๒. ไม่มีการเสียเลือดเพิ่มหลังจากการผ่าตัด



	
	3. มีภาวะเนื้อเยื่อพร่องออกซิเจนเนื่องจากภาวะซีด
	เตรียมอุปกรณ์ให้ออกซิเจน
 


	 ๑. สังเกตและซักถามอาการผู้ป่วย เช่น หอบเหนื่อย ปลายมือปลายเท้าเขียว เพื่อประเมินความรุนแรง ของภาวะซีด
๒. ดูแลให้ออกซิเจน cannula ๓ lit/min เพื่อให้เนื้อเยื่อร่างกายได้รับออกซิเจนอย่างเพียงพอ
๓. ให้ PRC ตามแผนการรักษาเพื่อเพิ่มระดับความเข้มข้นเลือดซึ่งเป็นตัวนำออกซิเจนสู่เซลล์ ร่างกาย
๔. เจาะ Hct หลังให้เลือดหมด และติดตามผลเพื่อประเมินภาวะซีด
๕. ประเมินระดับออกซิเจนในร่างกายทุก ๔ ชั่วโมง
๖. ดูแลให้ผู้ป่วยพักผ่อนอย่างเพียงพอเพื่อลดการใช้ออกซิเจนในการทำกิจกรรม
๗. แนะนำให้เปลี่ยนอิริยาบถช้า ๆ เพื่อป้องกันการเกิดอุบัติเหตุจากหน้ามืด เป็นลม
	Goal: เนื้อเยื่อร่างกายได้รับออกซิเจนอย่างเพียงพอ
 Outcome :
๑. ระดับออกซิเจนในเลือดอยู่ในช่วง ๙๕-๑๐๐ %
๒. ผู้ป่วยทุเลาอาการเหนื่อย และอ่อนเพลีย

	
	4.ผู้ป่วยไม่สุขสบายเนื่องจากปวดแผลผ่าตัด 

	- วางแผนการพยาบาลผู้ป่วยเพื่อลดภาวะปวดแผล
- ประเมิน Pain score อย่างต่อเนื่อง
- เตรียมยา MO 
	๑. สังเกตอาการและสอบถาม ระดับความปวด
๒. ดูแลให้ยาบรรเทาปวดตามแผนการรักษาของแพทย์
๓. วัดสัญญาณชีพและบันทึกทุก ๒-๔ ชั่วโมง เพื่อเป็นข้อมูลการจัดการความปวด
	Goal: อาการปวดทุเลา
Outcome :
๑. ระดับความปวดลดลงน้อยกว่าหรือเท่ากับ ๓
๒. สัญญาณชีพอยู่ในเกณฑ์ปกติ

	
	
	- Paracetamol เพื่อให้ควบคุมบรรเทาอาการปวด  
	๔. แนะนำเทคนิค Breathing exercise โดยหายใจลึก ๆ ยาว ๆ หรือพูดคุยเพื่อเบี่ยงเบนความสนใจ กรณี pain score น้อยกว่า ๓
๕. จัดท่านอน Fowler's position หรือท่านอนที่ผู้ป่วยสุขสบาย

	๓. ผู้ป่วยสีหน้าผ่อนคลาย ไม่มีคิ้วขมวด นอนหลับพักได้

	มาตรฐานที่ ๖ การคุ้มครองภาวะสุขภาพ
	๕.ผู้ป่วยมีโอกาสติดเชื้อที่แผลผ่าตัดเนื่องจากผิวหนังถูกทำลายจากการผ่าตัด
	วางแผนป้องกันการ
ติดเชื้อ
- เตรียมบริเวณผ่าตัด pep skin
- ใช้หลักการพยาบาล Aseptic technique
- เตรียม set Dressing
	๑. ประเมิน ลักษณะแผลผ่าตัด เช่นลักษณะแผลปวด บวม แดง และร้อน 
๒. ประเมินบันทึกสัญญาณชีพทุก ๔ ชั่วโมง เพื่อติดตามภาวะไข้ 
๓. ประเมินภาวะติดเชื้อในร่างกายสังเกตสิ่งผิดปกติบริเวณแผลผ่าตัดเช่น รอยแดง หนองปนเลือด ที่ออกจากแผล 
๔. ดูแลให้ยา ATB ตามแผนการรักษา
๕. แนะนำห้ามแกะเกาแผลห้ามเปิดแผลเองระวังไม่ให้แผลเปียกน้ำ 
๖. ทำความสะอาดแผลผ่าตัดด้วยวิธีปราศจากเชื้อ ให้การพยาบาลโดยยึดหลัก Aseptic Technique
	 Goal: แผลผ่าตัดไม่ติดเชื้อ
 Outcome :
๑. แผลผ่าตัดแห้งดีไม่มีบวม แดง ร้อน หรือ discharge ออกจากแผล
๒. ผู้ป่วยไม่มีไข้ ชีพจร ปกติ ไม่มี signs การติดเชื้อ







	มาตรฐานที่ ๗ การวางแผนจำหน่ายและการดูแลต่อเนื่อง
	ผู้ป่วยขาดความรู้เกี่ยวกับการดูแลตนเองต่อเนื่องที่บ้าน

	ประสานการดูแลต่อเนื่องกับสหสาขาวิชาชีพอื่นๆ
- นักโภชนากร
- เภสัชกร
- สิทธิบัตร
	๑.ประเมินความสามารถในการดูแลตนเอง แบบแผนการดำเนินชีวิตที่มีความเสี่ยงต่อการเกิดภาวะแทรกซ้อนหลังทำผ่าตัด 
๒.ให้คำแนะนำการปฏิบัติตัวขณะกลับไปอยู่บ้าน ได้แก่ การดูแลแผลผ่าตัด การตัดไหมตามนัด การพักผ่อนอย่างเพียงพอ การรับประทานอาหารที่มีประโยชน์ การรับประทานยาตาม คำสั่งแพทย์ ควรงดการมีเพศสัมพันธ์ในระยะ ๖ สัปดาห์หลังผ่าตัด หรือก่อนการมาตรวจตามนัด เพื่อป้องกันเลือดออกและการติดเชื้อทางช่องคลอด การทำจิตใจให้เบิกบานแจ่มใส ไม่เครียด 
๓.ให้คำแนะนำเรื่องการเว้นระยะการมีบุตรไปก่อนเพื่อให้ร่างกายได้ฟื้นฟูสภาพก่อนตั้งครรภ์ ครั้งต่อไป โดยให้คุมกำเนิดอย่างน้อย ๖ เดือนถึง ๑ ปี 
๔.ให้คำแนะนำป้องกันการตั้งครรภ์นอกมดลูกโรคติดต่อทางเพศสัมพันธ์ เช่น ตกขาวมีกลิ่นเหม็น สีเหลืองปนหนองจำนวนมาก คันในช่องคลอด หากมีอาการเหล่านี้ควรรับการรักษาตั้งแต่เริ่มแรกเพื่อป้องกันการอักเสบติดเชื้อที่อาจลุกลามไปยังท่อนำไข่จนทำให้ท่อนำไข่ตีบตันหรือเกิดพังผืดอันเป็นสาเหตุของการตั้งครรภ์นอกมดลูกได้ 
๕.แนะนำสังเกตอาการผิดปกติที่ควรมาพบแพทย์ก่อนวันนัด เช่น มีไข้สูง ปวดท้องมาก แผลอักเสบบวมแดง หรือมีเลือดออกทางช่องคลอด และการมาตรวจตามนัด

	Goal: ผู้ป่วยและญาติเข้าใจการปฏิบัติตนเมื่อหลังจำหน่ายกลับบ้าน
 Outcome : ผู้ป่วยและญาติสามารถตอบคำถามเกี่ยวกับการปฏิบัติตนหลังจำหน่ายได้ถูกต้องอย่างน้อย ๘๕ %


	  มาตรฐานที่ ๘ การให้ข้อมูลและความรู้สุขภาพ














	๖.ผู้ป่วยและญาติมีความวิตกกังวลเกี่ยวกับอาการและการรักษาด้วยการผ่าตัด
	ให้ข้อมูลเกี่ยวกับโรคตั้งครรภ์นอกมดลูก
	๑.สร้างสัมพันธภาพ พูดคุยและซักถามผู้ป่วยและญาติเพื่อเปิดโอกาสให้ผู้ป่วยและญาติบอความรู้สึก และความวิตกกังวล 
๒.ให้ข้อมูลเรื่องการผ่าตัดเร่งด่วน และสาเหตุ เนื่องจากภาวะช็อกจากการตั้งครรภ์นอกมดลูก เพื่อให้เข้าใจการดำเนินของโรค และเพื่อป้องกันภาวะแทรกซ้อนที่รุนแรง
๓.อธิบายเหตุผลในการเตรียมความพร้อมด้านร่างกายให้ผู้ป่วยและญาติทราบ ได้แก่ การเตรียม บริเวณผ่าตัด การใส่สายสวนปัสสาวะ การเจาะเลือด การงดน้ำและอาหาร การให้สารน้ำ และการให้เลือด
๔.ให้ข้อมูลถึงการให้ยาระงับความรู้สึกขณะผ่าตัด การให้ยาระงับปวดหลังออกจากห้องผ่าตัด และการดูแลเพื่อลดความกังวลแก่ผู้ป่วยและญาติ
	Goal: ผู้ป่วยและญาติคลายความวิตกกังวล เข้าใจแผนการรักษา
Outcome :
๑.สีหน้าคลายความวิตกกังวล 
๒.เข้าใจและให้ความร่วมมือตามแผนการรักษา










	
มาตรฐานที่ ๙ การสร้างเสริมสุขภาพ
	
การวางแผนการจำหน่าย
	
ปฏิบัติตามหลัก DMETHOD
	
ให้ความรู้ส่งเสริมสุขภาพยึดหลัก DMETHOD มีรายละเอียดดังต่อไปนี้
            D : Disease ให้ความรู้ผู้ป่วยและญาติเกี่ยวกับโรค ดังนี้ ภาวะตั้งครรภ์นอกมดลูกเป็นภาวะฉุกเฉิน ถ้ามีอาการปวดท้อง ควรรีบพบแพทย์ อาจเกิดภาวะช็อกจากการเสียเลือดจากมีเลือดคั่งในช่องท้อง มีอันตรายรุนแรงถึงขั้นเสียชีวิตได้
            M : Medication ให้ความรู้ผู้ป่วยและญาติเกี่ยวกับยาที่ได้รับ ควรรับประทานยาต่อเนื่องตามแผนการรักษาของแพทย์ และทราบถึงผลข้างเคียงต่างๆ
            E : Environment/Economic ให้ความรู้ผู้ป่วยและญาติเกี่ยวกับการจัดการสิ่งแวดล้อมที่บ้านที่เหมาะสม อากาศถ่ายเทสะดวก ป้องกันการติดเชื้อ
           T : Treatment ให้ความรู้ผู้ป่วยและญาติเพื่อให้เข้าเป้าหมายการรักษา เฝ้าระวัง สังเกตอาการที่ผิดปกติของตนเอง ที่ต้องมาพบแพทย์ก่อนนัด เช่น มีไข้ แผลซึม ปวดท้อง การดูแลแผลผ่าตัดและครบตัดไหมสถานบริการใกล้บ้าน
           H : Health ให้ความรู้ผู้ป่วยและญาติเข้าใจภาวะสุขภาพและโรค การดูแลแผลหลังผ่าตัด การวางแผนการตั้งครรภ์ การฝากครรภ์ติดตามอาการผิดปกติ ป้องกันการตั้งครรภ์นอกมดลูกซ้ำ
          O : Out of patient referral ให้ความรู้ผู้ป่วยและญาติเพื่อให้เข้าใจและเห็นความสำคัญของการมาตรวจตามนัด ถ้ามีอาการผิดปกติให้มาตรวจก่อนนัด และหากมีอาการฉุกเฉินสามารถรับบริการสถานบริการใกล้บ้านได้
         D : Diet ให้ความรู้ผู้ป่วยและญาติเข้าใจในการเลือกรับประทานอาหารให้เหมาะสมกับโรค เช่น เลือกรับประทานหารที่มีประโยชน์ หลีกเลี่ยงอาหารหมักดองในช่วง ๗ วันแรกหลังผ่าตัด ที่ยังไม่ตัดไหม และรับประทานอาหารที่มีโปรตีน/ผลไม้วิตามินซีที่ส่งเสริมการหายของแผล

	
Goal: ผู้ป่วยได้รับการวางแผนจำหน่าย
Outcome : ผู้ป่วยตอบคำถามและปฏิบัติได้ถูกต้อง




	มาตรฐานที่ ๑๐ การพิทักษ์สิทธิ







	- ผู้ป่วยเสี่ยงต่อการถูกละเมิดสิทธิ

	- การปฐมนิเทศแรกรับ
- การจัดสิ่งแวดล้อมให้เหมาะสมกับการให้บริการ
	1. แรกรับให้คำแนะนำผู้ป่วยและญาติด้วยความเป็นกันเอง
2. ตรวจสอบสิทธิในการรักษาพยาบาล
3. ก่อนให้บริการทุกครั้ง ขออนุญาตผู้ป่วยก่อนทุกครั้ง
๔. ส่งเสริมให้ผู้ป่วยและครอบครัวมีส่วนร่วมในการตัดสินใจรับการรักษาพยาบาลภายใต้ข้อมูลที่ครบถ้วนชัดเจน
๕. มีป้ายประกาศพิทักษ์สิทธิให้ผู้ป่วยและญาติสามารถมองเห็นและอ่านได้ชัดเจน

	Goal :
 ผู้ป่วยได้รับการพิทักษ์สิทธิอย่างเคร่งครัด ครบถ้วนตามแนวทางปฏิบัติ
Outcome: ผู้ป่วยทราบสิทธิผู้ป่วย


	มาตรฐานที่ 11 การบันทึกทางการพยาบาล
	- การบันทึกทางการพยาบาลไม่ครบถ้วนครอบคลุมประเด็นปัญหาสำคัญ
	- การทบทวนการบันทึกทางการพยาบาล
- การนิเทศการบันทึกทางการพยาบาล
	1. มอบหมายผู้รับผิดชอบการประเมินคุณภาพกระบวนการพยาบาลลงสู่การปฏิบัติ
2. การนิเทศการบันทึกทางการพยาบาล
3. นำมาทบทวนและพัฒนาการบันทึกทางการพยาบาล

	Goal :การบันทึกทางการพยาบาลถูกต้อง ครบถ้วน ชัดเจน
Outcome: ผลการประเมินบันทึกทางการพยาบาลมากกว่า ๘๕ %

      ๓. ความรู้เกี่ยวกับโรคตั้งครรภ์นอกมดลูก (Ectropic pregnancy)

